Krabbe har været præsident for [[Det Kongelige Danske Landhusholdningsselskab]] fra [[1990]] til [[2005]] og [[direktør]] i [[Det Classenske Fideicommis]] fra [[1994]] til [[2007]], hvor han forlod fonden i protest mod lukningen af [[Næsgaard Agerbrugsskole]], som han var formand for [[1993]]-[[2004]]. Han udtalte i en pressemeddelelse: ''"Lukningen af Næsgaard Agerbrugsskole efterlever ikke ånden i Generalmajor Classens testamente, og er dermed efter min opfattelse ikke i overensstemmelse med vedtægterne for Det Classenske Fideicommis. Da lukningen også er et tab for Lolland-Falsters omdømme og udvikling, har jeg taget den tunge beslutning om at anmode Hendes Majestæt Dronningen om at blive fritaget for mit hverv som bestyrelsesmedlem i Det Classenske Fideicommis."''<ref>[http://www.landbrugsavisen.dk/Nyheder/Netnyheder/2007/7/2/Drama%20om%20NaesgaardGodsejer%20forlader%20fond%20i%20protest.htm "Drama om Næsgaard: Godsejer forlader fond i protest"]{{Dødt link|date=februar 2022 |bot=InternetArchiveBot |fix-attempted=yes }}, ''[[Landbrugsavisen]]'', 2. juli 2007.</ref>
Levende_personer Personbillede_savnes Historie Ledelse Foreninger Ledere